**102/3**

**KISWAHILI**

**KARATASI YA 3**

**FASIHI**

**DISEMBA 2021**

**MUDA: SAA 2 ½**

**MTIHANI WA MWISHO WA MUHULA WA PILI – KIDATO CHA TATU**

**KISWAHILI –KARATASI YA 3 (FASIHI) MUDA: SAA 2 ½**

**MAAGIZO**

(a) Jibu Maswali MANNE pekee.

(b) Swali la kwanza ni **LA LAZIMA.**

© Maswali hayo mengine matatu yachaguliwe kutoka **sehemu nne** zilizobaki; yaani Tamthilia, Riwaya, Hadithi Fupi na Fasihi simulizi.

**(d) Maswali yote lazima yaandikwe kwa lugha ya Kiswahili.**

**SEHEMU A; USHAIRI**

**Swali la kwanza – lazima**

1.  **Soma shairi hii kasha ujibu maswali**

 Naingia ukumbini, nyote kuwakariria,

 Ushairi niwapeni, hoja nitawaachia,

 Mnipe masikioni, shike nachoelezea,

 Taifa sio taifa, pasi kuwa maadili.

 Naanza kwa uzalendo, nchi yetu tuipende,

 Yadhihirishe matendo, nchi yetu tuilinde,

 Wa kila mtu muwendo, usije kawa mpinde,

 Taifa sio taifa, pasi kuwa maadili.

 Wote tuwe na umoja, tuuache ukabila,

 Kabila lisiwe hoja, mwenza kumnyima hela,

 Taifa letu ni moja, mkenya ndilo kabila,

 Taifa sio taifa, pasi kuwa maadili.

 Linda demokrasia, uongozi tushiriki,

 Haki kujielezea, wachotaka na hutaki,

 Changu naweza tetea, demokrasia haki,

 Taifa sio taifa, pasi kuwa maadili.

 Tena adili usawa, mgao rasilimali,

 Bajeti inapogawa, isawazishe ratili,

 Idara zilizoundwa, ‘faidi kila mahali,

 Taifa sio taifa, pasi kuwa maadili.

 Tuwe na uadilifu, twache tama ya hongo,

 Tusiwe na udhaifu, wa kuwa watu waongo,

 Tukomeshe uhalifu, kasha tuache maringo,

 Taifa sio taifa, pasi kuwa maadili.

 Ubinafsi si adili, ila ni kusaidiya,

 Ukiwa nayo maali, asiyenacho patiya,

 Kama mtu mswahili, ubinafsi achiya,

 Taifa sio taifa, pasi kuwa maadili.

 Na inavyoelezea, katiba ni kielezi,

 Tutii kwa mazoea, hadi kijacho kizazi,

 Kwa hayo nitawachia, hiyo ya ziada kazi,

 Taifa sio taifa, pasi kuwa maadili.

**Maswali.**

(a) Shairi hili ni la aina gani? Toa sababu. (alama 2)

(b)(i) Onyesha aina mbili za uhuru wa kishairi uliotumiwa katika shairi hili. (alama 2)

 (ii) Bainisha umuhimu wa uhuru wa kishairi uliotaja hapo juu. (i) (alama 2)

© Bainisha kipengele kifuatacho cha kimtindo katika shairi hili. (alama 1)

 Usambamba

(d) Eleza toni ya shairi hili. (alama 1)

(e) Bainisha nafsineni katika shairi hili. (alama 1)

(f) Ainisha shairi hili kulingana na:

 (i) Mpangilio wa vina

 (ii) Idadi ya vipande katika ubeti. (alama 2)

(g) Changanua muundo wa ubeti wan ne. (alama 3)

(h) Eleza aina mbili za urudiaji katika shairi hili. (alama 2)

(I) Andika ubeti wa pili kwa lugha nathari. (alama 4)

**2.TAMTHILIA : KIGOGO**

“Naona wewe ni ngiri. Ninapasa kukumbusha maana ya ufala.”

(a) Eleza muktadha wa dondoo hili. (alama 4)

(b) Taja na utoe mfano wa mbinu mbili za sanaa zilizotumika katika dondoo hili. (alama 2)

© Taja sifa mbili za msemaji wa maneno haya. (alama 2)

(d) Eleza mbinu alizotumia Majoka kuendeleza uongozi wake. (alama 12)

**3. RIWAYA: CHOZI LA HERI**

Maovu yametamalaki katika jamii ya Riwaya ya Chozi La heri. Tetea kauli hii kwa kutolea hoja kumi. (alama 20)

**4.HADITHI FUPI; TUMBO LISILOSHIBA NA HADITHI NYINGINE**

Huku ukirejelea diwani ya Tumbo Lisiloshiba, fafanua matatizo yanayokumba vijana katika jamii. (alama 20)

**5. FASIHI SIMULIZI**

(a) Eleza maana ya semi. (alama 2)

(b) Taja vipera vine vya semi. (alama 2)

© Taja njia tatu za uainishaji wa methali. (alama 3)

(d) Tambua njia tatu zinazotumiwa kuundia misimu. (alama 3)

(e) Taja sifa tano za misimu. (alama 5)

(f) Eleza faida tano za ulumbi katika jamii. (alama 5)